Edward Scicluna

Edward Scicluna (Rabat, 12 ta' Ottubru 1946) kien l-Ministru tal-Finanzi tal-Gvern Laburista li rebaħ l-Elezzjonijiet Ġenerali 2013. Kien membru Parlamentari Ewropew f'isem il-Partit Laburista u Viċi-President tal-Kumitat għall-Affarijiet Ekonomiċi u Monetarji tal-Parlament. Kien elett fl-Elezzjonijiet Ġenerali tal-2013 f'isem il-Partit Laburista.http://www.europarl.europa.eu/meps/en/96671/EDWARD_SCICLUNA/history/7 Attwalment huwa l-gvernatur tal-Bank Ċentrali ta' Malta.

 Studji 

Scicluna studja fl-Università ta' Oxford fejn ingħata Diploma b’Distinzjoni fil-politika u l-ekonomija; fl-Università ta’ Malta fejn ingħata BA fl-Ekonomija bi grad ta’ First Class Honours, u fl-Università ta' Toronto fejn ingħata Masters u Dottorat fl-Ekonomija.

 Karigi 

Huwa serva bħala Kap tad-Dipartiment tal-Ekonomija fl-Università ta’ Malta.  Serva wkoll bħala Chairman tal-Kunsill Malti għall-Iżvilupp Ekonomiku u Soċjali (MCESD), Chairman tal-Awtorità Maltija għas-Servizzi Finanzjarji (MFSA),https://www.gov.mt/en/Government/DOI/Press%20Releases/Pages/2019/January/19/pr190101.aspx Kummissarju Elettorali, Direttur tal-Bank Ċentrali, u Membru tal-Kumitat Nazzjonali għall-Bidla għall-Ewro (NECC).  

Fis-settur privat serva bħala Konsulent kif ukoll bħala Chairman u Direttur fuq il-Bord ta’ ħafna kumpaniji lokali. 

Fil-qasam internazzjonali l-Professur Scicluna serva għall-ħafna snin bħala konsulent mal-Kummissjoni Ewropea, mal-UNESCO, u mal-United Nations Environmental Programme (UNEP).  Hu kien ġie maħtur mill-Kummissjoni Ewropea bħala espert fuq l-Ewro.https://www.esm.europa.eu/board-of-governors/esm/edward-scicluna 

 Ħajja personali 

Huwa miżżewweġ lil Astrid, imwielda Bartoli u għandhom żewġt itfal, Mark u Katya, u erba’ neputijiet.https://www.maltatoday.com.mt/lifestyle/fashion/78387/oaths_and_hats_take_centre_stage_at_parliaments_official_opening#.XOAM87hoQ1g

Referenzi

Kategorija: Politiċi tal-Partit Laburista (Malta)
Scicluna, Edward
Kategorija:Akkademiċi
Kategorija:Twieldu fl-1946
Kategorija:Ewroparlamentari Maltin